เรื่องร้องเรียน: วางท่อระบายน้ำกีดขวางทางสาธารณ
การดำเนินการของเจ้าหน้าที่: เจ้าหน้าที่ฝ่ายโยธาได้ตรวจสอบแล้วพบว่าปัจจุบัน บริษัท บุณยพล จำกัด ได้รับอนุญาตให้เพิ่มท่อระบายน้ำลงที่สาธารณะแล้ว ตามใบอนุญาต เลขที่ 42/2565 ลงวันที่ 31 ตุลาคม 2565 และอยู่ระหว่างการแก้ไขการเชื่อมท่อให้ถูกต้องตามกฎหมายต่อไป  ขออภัยในความไม่สะดวก และขอขอบพระคุณสำหรับการแจ้งข้อมูลมา ณ ที่นี้
ความเห็นของผู้แจ้ง: เข้าใจเรื่องบ้านต่ำกว่าถนน(ไม่ใช่ความผิดของเจ้าของบ้าน) เจ้าหน้าที่ควรอำนวยความสะดวกหรือช่วยผ่าฟุตบาทเพื่อเดินท่อลอดด้านใต้ ถ้าวางท่อแบบนี้แล้วทำได้ ทุกบ้านก็ทำ ภาพก็จะเหมือนสายสัญญานต่างๆที่พะรุงพะรังตามเสาต่างๆที่เจ้าหน้าที่ที่เกี่ยวข้องในอดีตปล่อยปะละเลย เขตวัฒนาที่เป็นหน้าเป็นตาของประเทศต่างชาติเดินไปเดินมา เขาก็มองไปถ่ายรูปไป เจ้าหน้าที่ดูเอาก็จะทราบว่าเหมาะสมหรือไม่ ถ้ายืนยันว่าถูกต้องทำได้ ภาพก็จะเป็นหลักฐานสาธารณที่เจ้าหน้าที่ด้วยกัน หรือ ประชาชน ได้ทราบว่าเจ้าหน้าที่ที่เกี่ยวข้องยืนยันว่าชอบด้วยกฎหมาย อยากให้ภาพในแทรฟฟี่ ฟองดูว์เป็นหลักฐานในการพิจารณาแต่งตั้งโยกย้าย ว่าการอนุญาตในกรณีต่างๆ เป็นการใช้ดุลพินิจโดยชอบหรือไม่ ปฏิบัติหน้าที่ หรือ ละเว้นโดยมีเจตนาพิเศษหรือไม่ เมื่อตอบว่าสามารถทำได้ขออนุญาตถูกต้อง ในวันข้างหน้าถ้าใกล้แต่งตั้งโยกย้ายมีคนพบว่าไม่ถูกต้องก็ขอให้นำมาพิจารณาด้วย หรือ กรณีอยู่ในอำนาจหน้าที่แต่ตอบว่าไม่อยู่ในเขตรับผิดชอบ หน่วยงานที่ตอบก็ต้องรับผิดชอบในวันข้างหน้า  เพราะภาพใน google map แบบ street view บอกได้ว่าเพิ่มท่อระบายน้ำก่อนแล้วค่อยขอนุญาต หรือ ได้รับอนุญาตแล้วค่อยเพิ่มท่อ ขอแค่เจ้าหน้าที่ตระหนักถึงคำว่าทางเท้านั้นมีไว้เพื่ออะไร ก็จะทราบว่าการอนุญาตนั้นเหมาะสมหรือไม่  การที่แจ้งมานั้นไม่ใช่เพื่อต่อว่าผู้ที่เพิ่มท่อระบายน้ำมาวางพาดบนฟุตบาท แต่เพื่อให้เจ้าหน้าที่อำนวยความสะดวก หรือ ผ่าฟุตบาท ให้บ้านที่มีพื้นที่ต่ำกว่าถนนสามารถทำท่อระบายน้ำขังในบ้านลอดฟุตบาทลงท่อน้ำทิ้งจะได้ไม่กีดขวาง และ ดูเป็นระเบียบ โดยทำแบบสอบถามไปเลยว่าบ้านใดในบริเวณดังกล่าวที่มีพื้นที่ต่ำกว่าระดับถนน และต้องการเพิ่มท่อระบายน้ำ เจ้าหน้าที่สามารถจัดทำเป็นโครงการได้แก้ปัญหาแบบองค์รวมเวลาตั้งงบทำฟุตบาทก็ดำเนินการให้บ้านเหล่านี้ไปในคราวเดียวกัน
พื้นที่: แขวงคลองตันเหนือ เขตวัฒนา กรุงเทพมหานคร